आकापुल्को
जिसे वे प्यार कहते हैं
मेरे दिल ने वह केवल तुम्हारे लिए महसूस किया
मैं किसी और से प्यार नहीं कर सकता
तुम्हारे अलावा किसी और के साथ नहीं रह सकता
तो, फिर से बताना यह कौन है?
कौन? यह? फिर से बताऊँ?
यह मेगास्टार है।
यह उबाऊ लगता है।
तुम उबाऊ हो।
ह्यूगो, जब वह लास कोलिनास में आया था,
तब वह मेक्सिको का सबसे बड़ा स्टार था।
मुझे विश्वास ही नहीं हुआ था कि मैं, आकापुल्को की सड़कों का एक गरीब बच्चा,
रोदोल्फ़ो से मिलने वाला हूँ।
कोई रोदोल्फ़ो से नहीं मिल सकता!
क्या? बिल्कुल भी नहीं?
मैं गंभीर हूँ।
तुम सभी हमारे ख़ास अतिथि के आस-पास नियमों का सख़्त पालन करोगे।
ब्रा पर हस्ताक्षर मत लेना।
मेरा इशारा तुमसे है, लुपे।
उसका ही नुकसान है।
केवल मैं ही रोदोल्फ़ो से बातें करूँगा।
जब तक किसी और को अनुमति न दूँ।
वह हर साल इस रिसॉर्ट में आराम करने, शांति पाने और अकेले समय बिताने के लिए आता है।
और उसे बिल्कुल वही मिलेगा।
उसे और भी बहुत कुछ मिलेगा अगर मेरा इशारा समझ रहे हो।
काम पर लौटो।
पर रोदोल्फ़ो से न मिल पाने वाली बात जानकर भी
मेरा मूड ख़राब नहीं हुआ
क्योंकि आख़िरकार हुलिआ के साथ बात बन रही थी।
कितनी शानदार बात है न कि रोदोल्फ़ो हमारे रिसॉर्ट में आ रहा है?
मैं बहुत उत्तेजित हूँ।
मेरा मतलब, वह कोलंबिया का सबसे बड़ा स्टार है।
जब मैं छोटी थी, मैं उसकी दीवानी थी।
मेरा मतलब, बेशक़ अब मैं...
नहीं, मैं अब भी उसकी दीवानी हूँ।
मेरी माँ भी रोदोल्फ़ो को बेहद पसंद करती है।
जब भी उसका ज़िक्र होता है, वह किशोरी की तरह बर्ताव करने लगती है।
शायद उसका संगीत उन्हें अपनी जवानी और डैड के साथ डेट की याद दिलाता है।
अरे, कितनी प्यारी बात है।
ऐसा हुआ, जब से मैगज़ीन डिनर में मैंने उसके पक्ष में बोला,
हुलिआ मुझे थोड़ा ज़्यादा पसंद करने लगी थी
और चैड को थोड़ा कम।
-ए, जान। -ना!
उन्हें देखो, उनकी जोड़ी अच्छी नहीं दिखती है।
उन्हें क्यों लगता है कि वे प्यार में हैं?
भले ही वे प्यार में न हों, पर वे अब भी साथ हैं।
मेरे माता-पिता की तरह।
क्या लगता है वे अभी एक-दूसरे से क्या कह रहे होंगे?
"मैं तुमसे अभी इतनी नाराज़ हूँ, कि तुम्हें मुक्का मार सकती हूँ।"
"तुम इतने सुंदर चेहरे पर मुक्का नहीं मार सकोगी, सकोगी क्या?"
-ठीक है, चैड इतना भी सुंदर नहीं है। -"बेशक़ हूँ, जान।"
"और मेरे बाल सुनहरे हैं। और, क्या मैंने बताया कि मैं कितना रईस हूँ?"
मुझे यह खेल अब पसंद नहीं आ रहा।
पर वह ज़रूर पसंद आया।
यही तुम्हारा मौका है, माक्सिमो। जाओ उसे अपने दिल की बात बताओ।
मैं बता सकता हूँ।
या कैसा रहेगा अगर मैं चैड को लेकर
उसकी समस्याएँ सुनकर उसे दिखाऊँ कि मैं कितना अच्छा दोस्त हूँ?
फिर अंत में, समय के साथ,
उसे एहसास होगा कि केवल मैं ही उसे सच में समझता हूँ।
हाँ, तुम सही हो।
इसे सीधा क्यों बनाना?
ए।
सब ठीक है?
-तुम उदास लग रही हो। -पता नहीं, काफ़ी कुछ हो रहा है।
मैं पहले से ही चैड से नाराज़ थी,
और उसने अभी-अभी कल की योजनाएँ रद्द कर दी।
वह कहता है कि उसे अपनी माँ को बाल रंगवाने ले जाना है,
पर तुम और मैं दोनों जानते हैं कि वह भी बाल रंगवाता है।
वैसे, बातें करके,
हमेशा मेरा दिल हल्का होता है।
क्या तुम कल लंच ब्रेक में बात करना चाहोगी?
बस तुम, मैं, तुम्हारी भावनाएँ,
और शायद एक चॉकलेट आइस क्रीम कोन भी।
मुझे ख़ुशी होगी। आइस क्रीम स्वादिष्ट लगती है।
अरे, ठीक है। तो फिर तुम्हारे लिए भी मंगवा दूँगा।
फिर से उस भद्दे होटल से घर देर से लौट रहे हो।
तुम मास में भी नहीं आए।
मुझे भी तुम्हारी याद आई।
क्योंकि तुम वहाँ मौजूद नहीं थे, माँ मुझे पूरा समय
अच्छे लड़के दिखाती रही जिनके साथ मुझे डेट पर जाना चाहिए।
हेलिओदोरो पेरेज़ को नज़रअंदाज़ मत करो।
अगर उसके कान और लंबे न हों तो वह सच में सुंदर दिखेगा।
माफ़ करना मैं मास में नहीं आया, पर हम होटल में काफ़ी व्यस्त थे।
कल एक वीआईपी अथिति आ रहा है।
और यह अतिथि ईश्वर से ज़्यादा महत्वपूर्ण है?
बेशक़ नहीं।
वह बस रोदोल्फ़ो है।
रोदोल्फ़ो?
ख़ैर, तो फिर, ईश्वर ज़रूर समझेंगे।
रोदोल्फ़ो।
-माँ, आप शर्मा रही हैं? -नहीं।
हाँ। नहीं। पता नहीं, नहीं। शायद मुझे गर्मी लगी है।
मैं बस कह रही हूँ कि वह सुंदर है।
-कौन सुंदर है? -कोई नहीं।
तुम।
वाह।
वाह, यहाँ गर्मी बढ़ गई है।
मैं पानी पीकर आता हूँ।
क्या मुझे…
विश्वास नहीं होता तुम माँ का इस्तेबान के साथ जोड़ा बना रही हो।
वे लंच के लिए जा रहे हैं।
मैं इससे बदतर जोड़े की कल्पना नहीं कर सकता।
मैं कर सकती हूँ।
मैं और हेलिओदोरो पेरेज़।
तभी मैंने निर्णय लिया,
"बहुत हुआ। अब मैं और धारावाहिक नहीं देखूँगा।"
तुम्हें इतनी चिंता करने की ज़रूरत नहीं है।
तुम जानते हो मैं हमेशा यह कहता हूँ, पर मैं देखता ज़रूर हूँ।
ए, कैसे हो, दोस्तों?
-हैलो। -मैं "एस्पेक्टैक्युलर" मैगज़ीन से हूँ।
ए, तो ख़ास अथिति कब पहुँचेगा?
हमें नहीं पता रोदोल्फ़ो कब यहाँ पहुँचेगा।
आह, तो रोदोल्फ़ो आ रहा है।
नहीं, रुको! वह नहीं...
हम तुम्हें कुछ नहीं बताएँगे।
लिमोज़ीन आ गई!
रोदोल्फ़ो!
यह उत्तम है।
मेरी प्रत्येक बहन ने मुझे उनके लिए पोस्टर पर हस्ताक्षर लेने को कहा है।
अगर होटल में घुसने से पहले मैं रोदोल्फ़ो का ऑटोग्राफ़ ले लूँ,
तो मैं तकनीकी तौर पर कोई ग़लती नहीं करूँगा!
रोदोल्फ़ो! इन पोस्टर पर हस्ताक्षर करेंगे? यह मेरी...
अरे, नहीं। नहीं। कोई ऑटोग्राफ़ नहीं।
देखा, डॉन पाब्लो हमेशा एक क़दम आगे रहते थे।
लास कोलिनास कर्मचारी प्रवेश
वह लिमो बस ध्यान भटकाने के लिए थी
ताकि रोदोल्फ़ो शांति से प्रवेश कर सके।
धन्यवाद।
-रोदोल्फ़ो। -रोदोल्फ़ो।
मेरे प्यारे डॉन पाब्लो!
-स्वागत है। -धन्यवाद।
चूँकि चैड दिन भर नहीं था,
मैं हुलिआ के साथ अकेले में समय बिताने को लेकर उत्सुक था।
पर अचानक, एक बड़ी समस्या सामने आ गई।
एक ज़्यादा रईस, सुंदर, सेक्सी, प्रसिद्ध समस्या।
वे वीडियो कैमरे देख रहे हो?
वे रोदोल्फ़ो के विला के लिए हैं।
वह महिलाओं के साथ समय बिताते हुए...
ख़ुद को रिकॉर्ड करना पसंद करता है।
अगर तुम मेरा मतलब समझ रहे हो।
तो तुम्हें फैशन पसंद है, पर कभी मिलान नहीं गई?
काश। मैं तो कभी मेक्सिको सिटी भी नहीं गई।
शर्म की बात है।
तुम्हें जाना चाहिए।
तुम वहाँ पूरी तरह फिट बैठोगी।
क्योंकि तुम बेहद सुंदर हो।
धन्यवाद।
आपका मसाज तैयार है।
मैं आपको स्पा तक ले जाता हूँ,
फिर मुझे आपसे आपके यूरोपियन टूर कार्यक्रम पर चर्चा करनी है।
यह हमेशा काम की ही बातें करता है, हह?
हमारे साथ चलना चाहोगी?
-मैं? -हाँ।
मुझे तुमसे बात करते रहना पसंद है।
-हाँ। -बहुत ख़ूब।
वाह, देखो तुम्हें। तुम पास से ज़्यादा सुंदर लगती हो।
नहीं, आपसे मिलना ही, मेरे लिए, यह एक सपना है, और मैं…
अरे, नहीं।
नहीं। इस चश्मे के कारण मैं बूढ़ी दिखती हूँ।
-नहीं, ऐसा नहीं है। -नहीं, ऐसा ही है।
उससे आप एक सुंदर महिला दिखती हैं...
जिसकी आँखें कमज़ोर हैं।
तुम हेलिओदोरो पेरेज़ के लिए अच्छी पत्नी साबित होगी।
तुम्हारे बच्चों के दिल उसके कानों जितने बड़े होंगे।
रुको।
हैलो, सारा। मैं पौधा लेकर आया हूँ क्योंकि मुझे कोई फूल नहीं मिले।
नोरा, तुम मेरी कल्पना से भी ज़्यादा सुंदर लग रही हो।
ऐसा नहीं है कि तुम असल में सुंदर नहीं हो,
बात यह है कि जब मैं तुम्हारी कल्पना करता हूँ...
हम चलें?
माफ़ करना।
माँ, मैं आपकी ग़ैरमौजूदगी में गैब्रिएला के साथ कॉन्सर्ट में जा सकती हूँ?
नहीं।
तुम पर गैब्रिएला का बुरा असर पड़ेगा।
आज मैंने उसे आँगन में सिगरेट और स्केटबोर्ड के साथ देखा।
अच्छी लड़कियाँ साइकिल चलाती हैं।
मेरी ग़ैरमौजूदगी में घर पर ही रहना।
पर, माँ…
मैंने कहा घर पर ही रहना।
मैं नहीं चाहती गैब्रिएला हमारे घर में आए।
-समझी? -चिंता मत करो।
ऐसा नहीं होगा।
तुम कॉन्सर्ट में क्यों नहीं गई?
तुम्हें मेरे बिना चले जाना चाहिए था।
टिकटें बिक चुकी थीं।
पर देखो।
मैं तुम्हारा सामान ले आई।
धन्यवाद।
और ए, माफ़ करना मेरी माँ ने सोचा यह तुम्हारे हैं,
तुमने मुझे बचा लिया।
नहीं, कोई बात नहीं।
अब तुम्हारी माँ सोचेगी मैं शानदार हूँ।
लगता है वह मज़े कर रही है, है न? सावधान चैड।
कोई रोदोल्फ़ो के मोहक अंदाज़ से कैसे स्पर्धा कर सकता है?
वाह।
मेरा मतलब, मुझे ग़लत मत समझो, मैं बस उससे एक क़दम पीछे हूँ।
पर वह मास्टर है।
डॉन पाब्लो, मुझे बताते हुए ख़ेद है,
पर आपने रोदोल्फ़ो से बात करने को मना किया था।
वहाँ क्या चल रहा है? बेशक़ वह काफ़ी परेशान हो रहा है।
अतिथि को जो चाहिए वही मिलेगा।
उम्मीद है वे पूल के लोगों के लिए नहीं हैं।
नहीं, ये मेरे लिए हैं…
और आपके लिए?
उन्हें फेंक दो, हाथ धो लो, और मेरे साथ आओ।
मेरे पास तुम्हारे लिए एक ज़रूरी काम है।
यहाँ रोदोल्फ़ो के विला के प्रवेश द्वार के पास खड़े रहो।
कोई मेरी अनुमति के बिना अंदर या बाहर नहीं जाएगा।
अपनी जगह मत छोड़ना।
तो मेरा ज़रूरी काम यहाँ खड़े रहना है?
हाँ। मुझे सुरक्षा कर्मियों को अलग जगह लगाना पड़ा।
एक प्रशंसक रोदोल्फ़ो तक पहुँचने के लिए पेड़ पर चढ़ा
और रिसॉर्ट के अंदर गिर गया।
अरे, नहीं। क्या उन्हें चोट लगी?
अभी तक नहीं।
पक्का तुम जैकेट नहीं उतारना चाहते?
नहीं। मुझे थोड़ी ठंड लग रही है।
तो तुम क्या मंगवाना चाहोगी?
परीला - बर्रीतो
नहीं, पता है क्या, मुझे भूख नहीं लगी है।
तो अभी की फ़िल्मों के बारे में तुम्हारा क्या ख़याल है?
मैं अरसे से फ़िल्म देखने नहीं गई।
उन स्पोर्ट्स टीमों के बारे में क्या ख़याल है जो अभी प्रसिद्ध हैं?
अब मेरी माँ चाहती है मैं हेलिओदोरो पेरेज़ को डेट करूँ।
कल्पना कर सकती हो?
वैसे, कम से कम वह अच्छा श्रोता है, है न?
पर सच में, कौन हेलिओदोरो पेरेज़ को डेट करना चाहेगा?
कोई नहीं, कोई लड़का भी नहीं।
एक राज़ की बात बताऊँ?
सच यह है कि, मैंने कॉन्सर्ट की टिकटें खरीद ली थीं,
पर मुझे लगा यहाँ तुम्हारे साथ समय बिताना ज़्यादा शानदार होगा।
डॉन पाब्लो के व्यस्त काम के कारण,
उस एक दिन जब मैं हुलिआ के साथ समय बिता पाता,
मैं उससे दूर यहाँ फँसा था।
हैलो, सर।
डॉन पाब्लो ने तुम्हें यहाँ खड़ा करवाया?
अगर कोई सनकी प्रशंसक आया,
मैं उसे यहाँ से भगा दूँगा।
ख़ैर, रोदोल्फ़ो इसकी सराहना करता है।
उनकी ख़ास योजनाएँ हैं।
और मुझे पता है कि वह दख़लअंदाज़ी नहीं चाहेंगे।
वह रोदोल्फ़ो और हुलिआ की बात नहीं कर रहा था, है न?
नहीं, यह असंभव है।
ह्यूगो, मैं स्वीकार करता हूँ।
मैं अंदर से टूट रहा था।
दिमाग़ में खलबली मच रही थी।
दिल तेज़ी से धड़क रहा था।
दिमाग़ में बस यही चल रहा था
कि जिस लड़की के लिए मैं पागल था
वह एक प्रलोभी मेगास्टार के कमरे में जा रही थी
जो विश्वभर में महिलाओं के साथ संभोग करने के लिए प्रसिद्ध था।
छी।
मुझे उन्हें रोकने के लिए कुछ करना था।
पर मैं यूँ ही अंदर नहीं जा सकता था।
मेमो, रोदोल्फ़ो को और साफ़ तौलिए चाहिए! जल्दी!
वे चादरें हैं और बेहद मैली हैं!
जो भी हो।
तुम यह नहीं ले जा सकते।
कृपया, लुपे, यह रोदोल्फ़ो के लिए हैं।
यह ले जाओ।
मैंने इन पर मेरा परफ्यूम छिड़क दिया है ताकि रोदोल्फ़ो को मेरी स्त्रियोचित महक मिले।
और मैंने उसके लिए यह मोज़े भी बुने हैं।
और कुछ कुकी भी बनाई हैं।
और यह लो, मेरे भतीजे का डेमो टेप उस तक पहुँचाने की कोशिश करना।
मेरी शुभकामनाएँ, बच्चे।
हाउसकीपिंग!
-हे भगवान। -नहीं! ए!
रुको!
मुझे वह कैमरा चाहिए!
रुकिए।
ऐसा नहीं हुआ था।
वैसे, शायद मैंने ग़लती से
उस एक्शन फ़िल्म का ज़िक्र कर दिया जो मैंने उस समय देखी थी।
पर मुझे यही याद है।
मेरी ज़िंदगी तुम्हारी कर्ज़दार है।
ठीक है, चलिए भी।
ठीक है। बात यह है कि, मैं उसे पकड़ नहीं पाया।
चुटकियों में,
वह पापारात्सो ग़ायब हो गया।
रोदोल्फ़ो की पूरी ज़िंदगी...
तबाह होने वाली थी
और इसकी वजह थी मेरी विचारहीन ईर्ष्या।
यह कैसे हुआ?
यह मेरी ग़लती है।
मैं कुछ मिनटों के लिए गेट से चला गया था, और तभी वह आदमी अंदर घुस आया।
माफ़ करना।
मैं समझता हूँ अगर आप मुझे नौकरी से निकालना चाहते हैं।
-रुकिए। आपने कैसे... -रोदोल्फ़ो ने मुझे सब बताया,
इसलिए मैंने कुछ दोस्तों को बुलाया।
मेरे कई दोस्त हैं।
बैठो।
"एस्पेक्टैक्युलर" मैगज़ीन से इग्नासिओ पोर्रस।
वैसे, क्या तुम्हारा लोरेना पोर्रस से कोई रिश्ता है?
-वह मेरी चचेरी बहन है। -वाह।
और क्या तुम्हारी माँ, इसाबेल, अब भी एलेंदे स्ट्रीट पर रहती है?
आपको कैसे पता मेरी माँ कहाँ रहती है?
देखो, नाचो, चलो एक-दूसरे की मदद करें।
तुम्हारे पास हमारे एक अतिथि की तस्वीरें हैं
और मेरे पास तुम्हारे घुसपैठ की टेप है,
जिससे तुम्हें तीन साल की जेल हो सकती है।
घुसपैठ की सज़ा तीन साल की जेल नहीं होती।
हाँ, होती है।
ख़ासकर तब जब पुलिस प्रमुख तुम्हारा अच्छा दोस्त हो।
तीन साल।
तो क्या कहते हो?
हम एक-दूसरे की मदद करें?
सही निर्णय लिया।
मैं तुम्हें एक चेतावनी देता हूँ,
पर बस एक बार।
अगर अगली बार हमारे किसी अतिथि को ख़तरे में डाला…
तो मैं इतनी नरमी से पेश नहीं आऊँगा।
और फिर इसी तरह मुझे एक गमबॉल मशीन से...
दो गमबॉल मिलीं।
हाँ, तुम बता चुके हो।
अह-हह। वह शानदार पल था।
मैं कल्पना कर सकती हूँ।
माफ़ करना, कृपया, चेक लेकर आओगे?
-मैं? -हाँ।
मैं यहाँ काम नहीं करता हूँ।
माफ़ करना।
मुझे लगा वह वेटर था।
चिंता मत करो, एह? वह हमारे वेटर जैसा ही दिखता है।
मेरा मतलब, यह आदमी लंबा है,
लगभग टकला है, और...
और, हमारे वेटर की मूँछें नहीं है क्योंकि वह महिला है।
-पर... -देखो, इस्तेबान, सच्चाई यह है कि…
मुझे कुछ दिखाई नहीं दे रहा है।
-क्या? -मेरी आँखें कमज़ोर हैं।
मुझे मेरा चश्मा लाना चाहिए था।
तो लाई क्यों नहीं?
पता नहीं…
मुझे बस उसकी आदत नहीं पड़ी है,
मुझे लगता है वह ज़्यादा बड़ा है, मुझे शर्मिंदगी महसूस होती है, नहीं…
और, मैं इतने अरसे बाद अपनी पहली डेट में…
ख़ैर... बुरी नहीं दिखना चाहती थी।
अरे, नोरा।
मैं चश्मा पहनता हूँ। तुम्हें शर्मिंदा होने की ज़रूरत नहीं है।
यह असंभव है कि तुम बुरी दिखो।
तुम हमेशा सुंदर दिखती हो।
चश्मे में या चश्मे के बिना।
शर्मिंदा होने वाली घटना सुनना चाहोगी?
मैं यहाँ आने के लिए तैयार हो रहा था और मैंने ख़ुद पर कॉफ़ी गिरा ली।
मेरे पास समय नहीं था और कोई दूसरी साफ़ शर्ट भी नहीं थी,
तो मैंने सोचा कि अगर मैं जैकेट पहन लूँ,
तो शायद तुम्हारा ध्यान उस पर नहीं जाएगा।
मैं इतना मूर्ख हूँ।
माफ़ करना।
मैं सोच रही थी,
"हे भगवान, यह आदमी पसीने से तरबतर हो रहा है। क्या चल रहा है?"
हाँ। तुमने ध्यान दिया।
हाँ, मेरा मतलब, मेरी आँखें कमज़ोर हैं, पर मैं अंधी नहीं हूँ।
-ख़ैर, ए, अब जब दोनों के राज़ खुल गए हैं… -अरे, वाह।
यह पागलपन है।
बढ़िया, तुम अब भी यहीं हो। मुझे लगा तुम घर चले गए होगे।
-नहीं। मैं डॉन पाब्लो का इंतज़ार कर रहा हूँ। -बेहतर होगा उनके देखने से पहले यह दे दूँ।
रोदोल्फ़ो
यह तुम्हारी माँ के लिए है।
रोदोल्फ़ो ने मुझे दिया।
यह हस्ताक्षरित है।
यह कमाल का है।
रुको। क्या तुम इसलिए रोदोल्फ़ो के विला में गई थी?
हाँ। जब मैंने तुम्हें पूल के पास देखा,
मुझे याद आया कि मुझे तुम्हारे साथ समय बिताना था।
तो मैंने रोदोल्फ़ो को बताया मुझे कितना बुरा लगा,
इसलिए उसने भरपाई करने के लिए हस्ताक्षरित कैसेट देने की पेशकश की।
इतना मुस्कुरा क्यों रहे हो?
मैं तुम्हें बचाने के लिए अंदर घुस गया था।
किससे बचाने के लिए?
मैंने तुम्हें उसके साथ अंदर जाते देखा, तो, मुझे लगा कि कुछ करना चाहिए।
मुझे समझ नहीं आया। तुम्हें क्यों लगा कि मुझे बचाने की ज़रूरत है?
मैंने बस रोदोल्फ़ो के बारे में अफ़वाहें सुनी थीं।
-मुझे लगा कि... -तुम्हें लगा कि
वह किसी भोली जवान लड़की का फ़ायदा उठाने वाला था?
तुम मेरे बारे में यही सोचते हो?
परेशानी में फँसी लड़की जो ख़ुद के निर्णय नहीं ले सकती है?
मेरी चिंता करने के लिए धन्यवाद, माक्सिमो,
पर मुझे ख़ुद का ख़याल रखना आता है, तो…
हाँ, बेशक़ आता है।
पर मुझे पता है कि तुम और चैड लड़ रहे थे...
चैड के साथ मेरा रिश्ता मेरा निजी मामला है। समझे?
हाँ, वह मुझे गुस्सा दिलाता है,
पर वह ईमानदार और प्यारा है।
और उसे पता है कि मुझे ख़ुद के निर्णय लेने का हक़ है।
ए। मैं जल्दी लौट आया।
घर जाने से पहले तुमसे मिलना चाहता था।
तुम्हारा दिन कैसा रहा?
अब तक बढ़िया था।
और अब?
तुम्हें कैसे पता मुझे भूख लगी थी?
बस पता चल गया।
तो रुको, क्या तुम मुझसे अब भी नाराज़ हो? समझ गया, अब भी नाराज़ हो।
मैं भी ख़ुद से नाराज़ हूँ।
माक्सिमो, चलो रोदोल्फ़ो को अच्छी ख़बर सुनाएँ।
मुझे पता होना चाहिए था कि मैं तुम्हारे यहाँ सुरक्षित हूँ,
मेरे प्यारे दोस्त।
कभी डॉन पाब्लो पर शक़ न करना।
वह हमेशा एक क़दम आगे रहता है।
अब मुझे यह पता है।
धन्यवाद।
अब समझे गोपनीयता इस रिसॉर्ट के लिए कितना महत्वपूर्ण है?
हाँ।
मुझे लगा था कि रोदोल्फ़ो कोई ऐयाश है,
पर सच्चाई तो ज़्यादा ही अपवादात्मक है।
सच में?
यहाँ लास कोलिनास में, हम आलोचना नहीं करते हैं।
और हाँ, यहाँ ऐसी चीज़ें होती हैं जिससे कुछ लोगों को हैरानी होगी।
दूसरी तरफ़,
रोदोल्फ़ो और डेविड 20 सालों से साथ हैं।
और घर के अलावा यही इकलौती जगह है
जहाँ वे साथ रह सकते हैं।
तो क्या?
लास कोलिनास बुरी जगह है और बाकी की दुनिया अच्छी है?
शायद।
या शायद यह इससे ज़्यादा पेचीदा है।
दरअसल यह दुखद है।
हाँ।
मुझे पता नहीं था कि पुराने दिनों में समलैंगिक होना इतना कठिन था।
वे पुराने दिन नहीं थे। वह 80 का दशक था।
पर हाँ। मुझे भी पता न था।
जब मैं तुम्हारी उम्र का था, हम इन चीज़ों के बारे में बोलते भी नहीं थे।
यह देखो।
…तुम्हारे प्यार के बिना
भले ही दुनिया को पता न था,
पर उस वीडियो में रोदोल्फ़ो अपने सच्चे प्यार के लिए गा रहा था,
उसके पास केवल यही ज़रिया था।
मेरी प्यार भरी रात में आओ
मैं तुम्हें दोबारा महसूस करना चाहता हूँ
मुझे लगता था कि प्यार सामान्य और प्रत्यक्ष होता है।
इसे सही होने के लिए समझ आना ज़रूरी था।
मुझे पहली बार एहसास हुआ
कि प्यार को परवाह नहीं कि मैं क्या सोचता हूँ।
प्यार वह नहीं जो बाहर से लोगों को दिखता है।
पर प्यार में पड़े लोग क्या महसूस करते हैं, यह उस बारे में है,
और केवल यही महत्वपूर्ण है।
बेशक़, मुझे प्यार के बारे में, नैतिकता के बारे में,
हर चीज़ के बारे में
काफ़ी कुछ सीखना था।
पर अभी, कम से कम, मेरी आँखें खुलने लगी थीं।
केवल तुम्हारे साथ
उप-शीर्षक अनुवादक: मून कलिता